# Friedrich Wolf

Friedrich Wolf (Neuwied, 23 de desembre de 1888 - Lehnitz, 5 d'octubre de 1953) va ser un metge i escriptor alemany.

## Biografia

Wolf era fill d'un comerciant jueu. Va estudiar Medicina, Filosofia i Història de l'Art a Múnic, Tubinga, Bonn i Berlín i es va fer metge el 1913. El 1914 va treballar com a metge en un vaixell a la ruta entre Canadà, Groenlàndia i Estats Units, i a l'exèrcit al front occidental de la Primera Guerra Mundial; aquesta experiència el va fer profundament pacifista. El 1917 va publicar la seva primera obra en prosa: Der Sprung in den Tod.
El 1918 es va fer membre del Consell de Treballadors de Dresde i es va afiliar al Partit Socialdemòcrata Independent d'Alemanya (USPD). Després de la guerra va treballar com a metge a Remscheid i Hechingen, on es va dedicar a la medicina general i va prescriure tractaments basats en la naturopatia. El 1923 i 1925 van néixer els seus fills Markus i Konrad. El 1928 es va unir al Partit Comunista i al Grup d'escriptors Proletari-Revolucionaris. El 1929 el seu drama Cyankali va portar a un acalorat debat sobre l'avortament induït, i va ser per poc temps arrestat i acusat de portar a terme avortaments.
Al principi de 1932 va fundar el Spieltrupp Südwest a Stuttgart, un grup d'agitació comunista d'actors laics que interpretaven obres controvertides sobre temes actuals.
Quan els nazis van arribar al poder, va emigrar amb la seva família a Moscou i es posà a treballar per Ràdio Moscou. El 1938 va marxar a Espanya per treballar com a metge per a les Brigades Internacionals. No obstant, va ser arrestat a França i internat al Camp de concentració de Vernet. El 1941 li va ser atorgada la nacionalitat soviètica i va tornar a Moscou, on va fundar el Nationalkomitee Freies Deutschland (Comité Nacional per a una Alemanya Lliure)
El 1945 va tornar a Alemanya i va continuar com a escriptor i activista en assumptes polítics i culturals. Des de 1949 fins a 1951 va ser el primer ambaixador de la República Democràtica Alemanya (RDA) a Polònia. El 5 d'octubre de 1953 va morir a la seva oficina de Lehnitz.

## Obres principals

* 1917 Mohammed (drama); Langemarck (conte)
* 1919 Das bist du (drama); Der Unbedingte (drama)
* 1921 Die Schwarze Sonne (drama)
* 1922 Tamar (drama)
* 1923 Die Schrankkomödie (drama); Der Arme Konrad (drama)
* 1924 Das Heldenepos des alten Bundes
* 1925 Kreatur (novela)
* 1926 Kolonne Hund (drama); Äther
* 1927 Die Natur als Arzt und Helfer; Koritke (drama); Der Kampf im Kohlenpott (novela curta)
* 1929 Cyankali (drama)
* 1930 Die Matrosen von Cattaro (drama); Tai Yang erwacht (drama)
* 1933 Professor Mamlock (tragicomèdia)
* 1934 Floridsdorf (drama)
* 1935 Das trojanische Pferd (drama)
* 1938 Zwei an der Grenze (novela)
* 1940 Beaumarchais (drama)
* 1942 Der Russenpelz (novela curta)
* 1944 Heimkehr der Söhne (novela); Dr. Lilli Wanner (drama)
* 1945 Was der Mensch säet (drama)
* 1946 Die letzte Probe (drama); Märchen für große und kleine Kinder
* 1947 Wie Tiere des Waldes (drama)
* 1949 Der Rat der Götter (guió de cinema); Bürgermeister Anna (comèdia)
* 1952 Menetekel (novela); Thomas Müntzer (drama)

## Referències

* ↑ Naumann, Thomas. «Originaldokumente zu Friedrich Wolf» (pdf) (en alemany). Particle Physics DESY, Zeuthen, 26-05-2008. Arxivat de l'original el 2013-12-03. [Consulta: 1r desembre 2013].
* ↑ Valentina Choschewa: Stimme Russlands feiert 85. Jubiläum Arxivat 2014-10-29 at Archive.is. A: La Veu de Rússia, 28 d'octubre 2014 (consulta: 29/10/2014)
* ↑ Barth, Bernd-Rainer. «Wolf, Friedrich * 23.12.1888, † 5.10.1953 Schriftsteller» (en alemany). Bundesstiftung zur Aufarbeitung der SED-Diktatur: Biographische Datenbanken. [Consulta: 4 gener 2015].